Uutisissa: Yhdysvallat vetäytyy Syyriasta.
Miten käy kurdeille? Kuka suojelee kristittyjä ja muita vähemmistöjä?
Lisäksi: Ukrainan ortodoksikirkko irtautuu Venäjästä.
Ukrainalaiset juhlivat kaduilla.
Ja: Kiina koventaa otteitaan.
Presidentti Xi muovaa Kiinaa omannäköisekseen.
Valtion kontrolli kirkosta kiristyy.
KRISTILLISEN MAAILMAN UUTISET
Tervetuloa uutisten pariin!
Presidentti Trump ilmoitti yllättäen vetävänsä joukot Syyriasta.
Yhdysvaltain liittolaiset toivovat, että Yhdysvallat jatkaa tukeaan.
Toimittaja Chuck Holton raportoi Kurdistanista.
USA:n armeija jättänee Syyrian, -
mutta Isin rippeitä vastaan jää taistelemaan tärkeä liittolainen, -
pääasiassa kurdeista koostuvat Syyrian demokraattiset joukot.
Kurdien asejoukko peshmerga on vastustanut Isisiä alusta asti.
Se on USA:n lujimpia liittolaisia. Trumpin päätös huolettaa heitä.
Heidän mukaansa taistelu ei ole ohi.
Masrour Barzani nousi juuri Kurdistanin pääministeriksi.
Isis kukistetaan sotilaallisesti. Se on vain ajan kysymys.
Mutta se ei häviä, sillä ideologia säilyy.
Tämä on maailman sota, jossa me olemme eturintamassa.
Valitettavasti emme saa sitä tukea, jota tarvitsisimme.
USA ei aina ole suostunut myymään peshmergalle aseita, -
joita tämä olisi tarvinnut.
Tämä amerikkalainen Humvee kuuluu peshmergalle.
Se ei saanut sitä USA:lta suoraan vaan valtasi sen Isisiltä.
Se joutui Isisin haltuun, -
kun Irakin armeija jätti kaluston ja pakeni Mosulista vuonna 2014.
Tätä kurdiarmeija tarkoittaa sanoessaan: -
"Emme maksa amerikkalaisten aseista taaloilla vaan verellämme".
30-miljoonainen kurdikansa on suurin ryhmä, jolla ei ole omaa maata.
He ovat sukupolvien ajan unelmoineet vapaasta Kurdistanista.
Hoshyar Zebrani on taistellut unelman puolesta koko ikänsä.
Nyt on vapaan Kurdistanin aika, hän sanoo.
Itsemääräämisoikeus ei ole ikinä saanut näin paljon kannatusta -
kurdien keskuudessa.
Kaiken tämän kärsimyksen ja kaikkien vuosien jälkeen -
he tarvitsevat paikan muiden maiden joukossa.
Isisin kukistumisen jälkeen tullaan pohtimaan paljon, -
pystyvätkö ihmisryhmät elämään yhdessä, sullottuina rajojen sisälle, -
vai pitäisikö heille antaa valta päättää omasta tulevaisuudestaan.
Iranin, Syyrian ja Venäjän kilpaillessa vallasta -
kurdien mielestä sijainti olisi oiva USA:n pysyvälle tukikohdalle.
Olemme Amerikalle uskollisia ystäviä ja liittolaisia.
Meillä on samat periaatteet ja arvot.
Taistelemme globaalia terrorismia vastaan loppuun saakka.
Terrorismin kitkeminen ja terrorisminvastainen taistelu -
vaativat yhteistyötä.
Vaikka Yhdysvallat vetäytyisi kokonaan, kurdit jatkavat taistelua, -
sillä heille kyse on kotimaasta.
Chuck Holton, Erbil, Kurdistan.
Monet kristityt pakenivat Kurdistaniin Isisin vallattua asuinsijat.
Charlene Aaron jututti Clarion Projectin Ryan Mauroa.
Mauron mukaan kurdivaltio voisi parantaa alueen kristittyjen asemaa.
Itsenäinen kurdivaltio olisi paikka, josta kristityt voivat hakea turvaa, -
jos he haluavat elää kurdihallinnon alaisina.
Tai he voivat elää joko Assadin ja iranilaisten hallitsemassa Syyriassa -
tai vähemmistöjen hallitsemalla autonomisella alueella Irakissa.
Asiantuntijat kannattavat autonomisen alueen perustamista Irakiin -
vähemmistöjä varten. Se olisi meistä askel oikeaan suuntaan.
Miten USA:n vetäytyminen vaikuttaa Syyrian ja Pohjois-Irakin kristittyihin?
Vaikutus on kauhistuttava.
USA:n ilmoitus vetäytymisestä Syyriasta -
ja myöhemmin Afganistanista tuntuu minusta järkyttävältä.
Luultavasti joukkoja vähennetään parin vuoden sisällä myös Irakissa, -
ellei niitä sitten vedetä kokonaan pois.
Se asettaa kristityt vaaraan.
Syyriassa Assadin hallinnon alla asuu kristittyjä.
Se ei ole ihanteellista, mutta heitä ei uhkaa kansanmurha.
Kurdien hallitsemalla alueella Syyriassa -
kurdien ja arabien rinnalla taistelee kristittyjen asejoukko.
Se on esittänyt tiedotteissaan suurta huolta tulevasta.
He tietävät, että tunkeuduttuaan Syyriaan Turkki ja jihadistiarmeija -
kohtelevat kristittyjä samalla tavalla kuin kurdeja.
Se tarkoittaa varmoja joukkomurhia, vankeutta ja vainoja.
Heidän mukaansa Koillis-Syyriassa on noin 100 000 kristittyä, -
joita Turkin järjestämä vaino uhkaa tulevina kuukausina, jos USA vetäytyy.
Se on kauhistuttavaa. Kurdit ovat pääosin muslimeja.
Silti Kurdistan on ollut turvasatama -
kristityille ja muille Isisiä paenneille vähemmistöille.
Kristittyjen mielipide sekä Irakissa että Syyriassa on kahtiajakautunut.
Jotkut kristityt valittavat, että kurdit kohtelevat heitä huonosti, -
mutta se on kaukana kansanmurhasta ja teurastuksesta, -
joita he kohtaavat muilla alueilla.
Jotkut kristityt ylistävät kurdeja.
Tapasin kurdeja kadulla Irakissa.
He ovat ylpeitä siitä, miten he kohtelevat kristittyjä.
Heidän mukaansa se todistaa kansan hyvyydestä.
He ottavat vastaan pakolaisia, kuten kristittyjä.
Mielipiteet siis jakautuvat.
Yleisesti ottaen kurdit ovat valon pilkahdus näissä kahdessa maassa -
sekä myös Iranissa ja jopa Turkissa.
Kurdit uskovat sekulaariin demokratiaan.
He kannattavat avoimesti Amerikkaa ja salaa myös Israelia.
Siksi alueen kaikki jihadistivoimat haluavat hävittää kurdikansan, -
sillä jos kurdit menestyvät sekulaarina demokratiana, -
muslimeina, jotka suhtautuvat rauhanomaisesti Israeliin, -
menestyvät taloudellisesti ja kehittyvät yhteiskuntana, -
se on uhka radikaalin islamin kestävyydelle.
Lisää tietoa Lähi-idän kristityistä on uutisten kotisivuilla cbnnews.com.
CBN:n Operaatio Siunaus auttaa kristittyjä pakolaisia Jordaniassa -
palaamaan normaalielämään.
Sota Syyriassa ja Irakissa aiheutti pakolaiskriisin, -
jossa miljoonat vainotut kristityt pakenivat kodeistaan.
Se tarjoaa koulutusta, terveyden- huoltoa, ruokaa ja ammattiopintoja.
Tiimit antavat yli 200 opiskelijalle laadukasta opetusta ja aterian.
Kärsivillä perheillä on nyt toivoa ja paikka jumalanpalveluksille.
Tulossa: Kristinusko on kasvanut Kiinassa 50 vuoden aikana -
nopeimmin maailmassa. Nyt se kohtaa kovia otteita.
Kaikkivaltias on siunauksen Jumala. Hän tahtoo aina siunata omiaan.
Miten saada siunaus? Mitkä periaatteet avaavat salaisuuden?
Pat Robertson opettaa, miten avata siunausten tulvaportit elämässäsi.
Tulee osata olla siunattavana.
Opi, mitä Raamattu sanoo siunauksen liitosta, siunauksen laeista -
ja Jumalan siunausten esteistä.
Jeesuksen sanat toimivat kuin painovoima.
Jos noudatamme näitä lakeja, saamme siunauksia.
Kuulet tositarinoita ihmisistä, -
joiden elämän Jumalan siunaus pelasti ja muutti.
Lääkäritkin tunnustivat, että se oli ihme.
Soita tai käy osoitteessa cbn.com -
ja tule CBN:n kumppaniksi, niin saat opetuslevyn tänään.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Hei taas. Itä-Euroopassa Venäjän ja Ukrainan kiista vaikuttaa -
yhteen maailman vanhimmista kirkoista ja miljooniin kristittyihin.
Dale Hurd raportoi.
Ukrainan ortodoksikirkko on ollut 1600-luvun lopulta asti -
Venäjän ortodoksikirkon alaisuudessa.
Nyt Ukrainan piispat ovat päättäneet -
irtautua Venäjän patriarkka Kirillin alaisuudesta.
Kyse on poliittisesta valtapelistä, valtioiden välisestä kilpailusta -
ja Putinin unelmasta jälleenrakentaa Venäjän imperiumi.
Kun irtautumisesta ilmoitettiin, tunnelma Ukrainassa oli riehakas.
Ukrainan presidentti Petro Porošenko ylisti Jumalaa.
Uusi, yhtenäinen, itsenäinen Ukrainan kirkko syntyi tänään.
Millainen se on? Kirkko ilman Putinia ja patriarkka Kirilliä.
Siellä ei rukoilla Venäjän viranomaisten ja armeijan puolesta.
Venäjä on vastustanut Ukrainan kirkon itsenäistymispyrkimystä.
Putin on sanonut: "Siinä ei ole mitään hyvää uskonnonvapauden kannalta.
Se rikkoo räikeästi uskonnonvapauksia.
Eniten minua huolestuttaa se, että siitä seuraa omaisuuden uusjako.
Se on jo täydessä vauhdissa. Hintana voi olla jopa ihmishenkiä."
Jotkut uskovat kirkon jakautumisen suututtaneen Putinin niin, -
että Venäjä valtasi kolme ukrainalaisalusta marraskuussa.
Se voi liittyä siihen, mitä tapahtui muutama viikko sitten, -
kun Konstantinopolin patriarkka Bartolomeos siirsi 12 000 kirkkoa -
eli kolmasosan Moskovan patriarkaatista -
Ukrainan patriarkaattiin.
Se suututti Putinin.
Hän menetti kolmasosan seurakunnistaan.
Ukrainan parlamentti julisti sotatilalain -
ja sanoi, että Venäjä on tuonut rajoille joukkoja ja vaunuja.
Kaikki Venäjällä eivät ole vihaisia. Tämä ortodoksi sanoo: -
En sekaannu siihen. Jumala järjestää kaiken. Meidän pitää vain rukoilla.
Dale Hurd, CBN News.
Viisaasti sanottu.
Kiinan presidentti tiukentaa otetta nopeasti kasvavaa kirkkoa vastaan.
Erään kirkon kuuluisa pastori ja yli sata jäsentä pidätettiin hiljattain.
Kuten George Thomas raportoi, -
se on jatkumoa kristittyjen vainoille Kiinassa.
Sunnuntaina 23. joulukuuta Kevätsade-kirkon ovet pysyivät kiinni.
Johtajat oli pidätetty. Heitä uhkaa vankeustuomio.
Jumalanpalvelus järjestettiin ulkosalla.
Joulukuun 9. päivänä Chengdun kaupungin viranomaiset -
pidättivät pastori Wang Yin, vaimon ja sata Kevätsade-kirkon jäsentä.
Viranomaiset sulkivat kirkon ja syyttivät pastori Wangia -
kiihottamisesta valtiovaltaa vastaan.
Pastoriparia uhkaa jopa 15 vuoden vankeustuomio.
Kevätsade ja muut seurakunnat eivät ole valtiovallan alaisia -
vaan kuuluvat Kiinan maanalaiseen kotiseurakuntaliikkeeseen.
Marttyyrien äänen Todd Nettleton sanoo, -
että liike on koskettanut Kiinan joka kolkkaa.
Kaikkialla Kiinassa on kotiseurakuntia -
ja perheseurakuntia. Kommunistihallinto on huolissaan, -
koska kristittyjä on paljon enemmän kuin kommunistipuolueen jäseniä.
Nettletonin mukaan Kiina yrittää kovaotteisesti pysäyttää -
rekisteröimättömien seurakuntien kasvun.
Kovat otteet ovat suoraa seurausta puoluejohtajien pelosta, -
sillä seurakunta kasvaa puoluetta paljon nopeammin.
Onko Kiina julistanut sodan kristinuskoa vastaan? - On.
Kiinan uskontotilanteen asiantuntija Fenggang Wang sanoo, -
että vuosia sitten pienenä alkaneesta kampanjasta -
on kasvanut laajamittainen sota.
Kampanjaa kokeiltiin ensimmäiseksi -
Zhejiangin maakunnassa vuosina 2014―2016.
Nyt siitä on tehty maanlaajuinen.
Viranomaiset tuhoavat kirkkoja ja ristejä, polttavat Raamattuja -
ja pidättävät pastoreita.
Fenggang ennusti, että Kiinasta voi tulla maailman suurin kristitty maa.
Nyt hän sanoo, että Xi Jinpingin hallinto pitää kristinuskoa uhkana -
puolueen poliittisille tavoitteille.
Kristityt ovat ainoita itsenäisiä elementtejä -
Kiinan kutistuvassa kansalaisyhteiskunnassa.
Xi Jinpingin hallinto ja Kiinan kommunistipuolue -
yrittävät perustaa Kiinaan totalitaarista hallintoa.
Kristityt ovat sen esteenä.
Siksi heistä on tullut kohde.
Kuvat Kevätsateen Facebook-sivulla väittävät, -
että poliisi pahoinpiteli pidätettyjä.
Pastori Wang laati kirjeen "Uskollisen tottelemattomuuden julistus" -
julkaistavaksi siltä varalta, että hän katoaisi yli 48 tunniksi.
Siinä Wang lupaa vastustaa ilman väkivaltaa niitä Kiinan lakeja, -
joita pitää Raamatun ja Jumalan vastaisina.
"Kristus velvoittaa maksamaan iloisin mielin hinnan -
tottelemattomuudesta katalia lakeja kohtaan", Wang kirjoitti.
"Minut täyttävät viha ja inho, kun kommunistihallinto vainoaa kirkkoa -
ja riistää kansalta uskonnon- ja omantunnonvapauden."
Viranomaiset tuntevat Wangin.
Hän oli Kiinan tunnetuimpia kansalaisoikeusaktivisteja ja älykköjä.
Vuonna 2005 hän kohtasi Kristuksen ja päätti kääntyä kristinuskoon.
Hän hylkäsi lakiuran, ryhtyi pastoriksi -
ja perusti Kevätsade-kirkon Setšuanin maakuntaan.
Hänen saarnansa ovat levinneet laajalti sosiaalisessa mediassa.
Ne ovat tehneet hänestä tärkeän hahmon Kiinan herätyksessä.
Se kaikki tyssäsi hänen pidätykseensä ja kirkon sulkemiseen.
Kirkon jäsenet ovat luvanneet kokoontua pidätysuhasta huolimatta.
George Thomas, CBN News.
Kiitos, George. Tulossa: Gouda-nunnat ja salainen ainesosa, -
joka tekee juustosta myyntisuosikin.
Superkirja-raamattusovellus saa lapset lukemaan Raamattua, -
sillä arjen kiireessä apu tulee joskus tarpeeseen.
Ilmainen Superkirja-sovellus sisältää juttuja, joista lapset pitävät.
Lapset tutustuvat Raamattuun pelaamalla pelejä, -
katselemalla kivoja videoita ja löytämällä Raamatusta sankareita.
Heillä on hauskaa oppiessaan Jumalan Sanaa.
Lataa Superkirja-raamattusovellus.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän, -
elämän ja yltäkylläisyyden."
Elämän perheessä ja talousasioissa.
Elämän kehossa, mielessä ja hengessä.
Elämän arjessa.
Kotisivuillamme osoitteessa CBN.com otamme Jeesuksen sanat todesta.
Haluamme auttaa löytämään elämän.
Elä täyttä elämää.
CBN.com.
Teimme neljää työtä. Mikään ei sujunut. Mutta uskomme ei horjunut.
Silloin Jumala alkoi puhua kaivoprojektista.
TOSITARINOITA IHMEISTÄ
Parin päivän kuluttua saimme palautuksen vakuutusmaksuista.
Tämä vuosi on ollut räjähdysmäistä kasvua.
Kun auttaa muita, saa itse palkinnon.
Tilaa Pat Robertsonin uusi "Miraculous Blessings" -opetus.
Hei taas! Seuraavaksi tutustumme ainutlaatuiseen liiketoimintamalliin.
13 nunnaa valmistaa juustoa, joka myydään loppuun joka vuosi.
Heather Sells tutustui salaiseen ainesosaan luostarissa Virginiassa.
Trappistinunnat kokoontuvat palvomaan ja rukoilemaan -
seitsemän kertaa päivässä aamuisin klo 03:15.
Luostarin 13 nunnaa valmistaa juustolassa -
9 000 kiloa goudaa vuosittain.
Vuosittainen liikevaihto on 250 000 dollaria.
Juustoja tilataan postitse tai haetaan suoraan tilalta.
Maku on mieto ja herkullinen. Juusto on monikäyttöinen.
Se soveltuu ruoanlaittoon tai naposteltavaksi sellaisenaan.
Nunnat opettelivat juustonteon alkeista.
Nyt juustot viedään kirjaimellisesti käsistä.
Juusto markkinoi itse itseään.
Sisar Barbara kuului alkuperäiseen kuuden nunnan joukkoon.
Massachusettsissa toimiva luostari lähetti heidät Virginiaan.
Benediktiiniläisnunnat perustivat uuden luostarin, -
jonka perusperiaatteena on rukous ja itsensä elättäminen työllä.
Tilalla oli jo valmiiksi juustola.
Ajattelimme, että kaikki on helppoa. Laitteet olivat valmiina.
Tarvitaan vain maitoa ja muutama oppitunti.
Nunnat olivat sinnikkäitä. Lopputulos oli erinomainen.
Juustokausi kestää 32 päivää. Kaikki osallistuvat.
35-vuotias juustokokki sisar Maria tulee Espanjasta.
Hän muuttaa 2 700 kiloa pastöroitua maitoa sadoiksi juustokiekoiksi.
Juustonvalmistus vaatii tarkkuutta.
Lämpötilan on oltava oikea. Saostuma rikotaan oikealla hetkellä.
Hera erotellaan ja juusto pakataan muotteihin.
Yksikään juustoerä ei ole mennyt pilalle.
Se on hyvin harvinaista.
Sisar Linda on sivussa vamman takia.
Hän sanoo, että huolellisuus on avain.
Nunnat ovat valmiita oppimaan uutta.
He ovat päättäneet pyrkiä -
aina vain parempaan.
Nunnien mukaan rukous on tärkeä osa jokaista valmistusvaihetta.
Rukoilen juuston syöjien puolesta.
Kaikillahan on ongelmia.
Joka viidennessä tai neljännessä tilauksessa on rukouspyyntöjä.
Rukous on syy, miksi liiketoimintaa ei kasvateta.
Meitä on pyydetty tekemään enemmän juustoa.
Juustonvalmistus ei ole päätyömme.
Luostarissa etsitään Herraa. Asiakkaat huomaavat sen.
Nunnat ovat lempeitä ja rauhallisia. Siinä rauhoittuu itsekin.
Kerromme asiakkaille elämäntavastamme.
Pyydämme heitä piipahtamaan kappelissa.
Nunnat myöntävät syövänsä itsekin paljon juustoa.
Jokaisella on oma tapansa.
Leivän päällä aamiaiseksi.
Leipä paahdetaan. Leivälle laitetaan pari ohutta siivua.
Leipä lämmitetään mikrossa.
Nunnat aikovat pysyä goudassa.
Uutta sukupolvea kaivataan pian.
He uskovat, että jos he pysyvät uskollisina, -
Jumala täydentää joukkoja.
Olemme täällä, koska Jumala kutsui meidät.
Seurasimme Jumalan kutsua.
Emme tunteneet toisiamme entuudestaan.
Se ei ole sattuma vaan osa suurta salaista suunnitelmaa.
Kaunis pyhä salaisuus avautuu, kun nunnat etsivät Jumalaa -
ja palvelevat kilon juustokiekoilla.
Heather Sells, Crozet, Virginia
Näyttää herkulliselta. Kiitos, Heather.
Lisää seurakunnan uutisia maailmalta on uutisten kotisivuilla.
Kun annat, -
hymyt levenevät.
Kun välität, -
kodit ovat onnellisempia.
Kun lohdutat, -
kipu helpottaa.
Kun kokoonnumme rakastamaan, -
tapahtuu ihmeitä.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Hei! Onko tämä päällä?
Lapset, onko teistä kiva pelata ja löytää uusia juttuja?
Miten on?
Uusi Superkirja-raamattusovellus sisältää pelejä, videoita -
ja vastauksia kysymyksiin.
Ilmaisen sovelluksen voi ladata iTunesista ja Google Playstä.
Me toivotamme sinulle ja perheellesi onnellista uutta vuotta.
Rukoilemme sinulle Jumalan lohdutusta, johdatusta ja huolenpitoa -
entistä syvällisemmin vuonna 2019. Näkemiin ja Jumalan siunausta!
Suomennos: Marianne Tenetz